Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	22. veebruar 2004 nr 135

Nõusolek maaüksuse,
asukohaga Luha tn 18,
Haapsalu erastamiseks

Läbi vaadanud Heli Alp avalduse maaüksuse Luha tn 18 ostueesõigusega erastamiseks, OÜ Haapsalu Maamõõdubüroo poolt koostatud Luha tn 18 katastriüksuse moodustamise toimiku materjalid, Haapsalu Linnavalitsus tuvastas, et vastavalt Haapsalu notari Eha Naudi poolt 02. 12. 2004 koostatud ehitise müügilepingule kuulub hoone Heli Albile. Haapsalu Linnavalitsuse maa asendamise, ostmise ja rentimise avalduste registri alusel on Luha 18 hoone omanik Hermann Küünarpuu esitanud 14. 07. 1992 maa asendamise avalduse. Seega on praegusel hoone omanikul õigus maad erastada 1993.aasta maksustamishinnaga.
Maa mõõdistamise tulemusel on saadud erastatava maa suuruseks katastriüksuse moodustamise toimikust tulenevalt 820 m^2. Juhindudes maareformi seaduse § 20 lg 1, § 21 lg 1, § 22 lg 1 ja § 22 ^3 lg 1, Eesti Vabariigi Valitsuse 06. 11. 1966 määrusega nr 267 kinnitatud “Maa ostueesõigusega erastamise korrast”, Eesti Vabariigi Valitsuse 24. 01. 1995 määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1. Nõustuda maaüksuse, asukohaga Luha tn 18, Haapsalu, Lääne maakond, pindala 820 m^2,maa ostueesõigusega erastamisega Heli Alp (elukoht Pargi tn 38, Haapsalu) nimele.
2. Maa, asukohaga Luha tn 18, Haapsalu sihtotstarve on väikeelamumaa (EE, 0010).
3. Maa, asukohaga Luha tn 18, Haapsalu maksustamishind on 16 (kuusteist) kr/m^2, kitsendustaotlusi esitatud ei ole.
5. Maa erastajatel tasuda maa ostueesõigusega erastamise eeltoimingute teostamise kulud kokku 200 (kakssada) krooni Haapsalu Linnavalitsuse arvelduskontole nr 10602002431007 AS Eesti Ühispank Haapsalu kontoris.
6. Korraldus teha Heli Albile (Pargi 38, 90506 Haapsalu) teatavaks korralduse koopia saatmisega posti teel, maakorraldusosakonna juhataja Anu Ulm´ile korralduse koopia üleandmisega allkirja vastu.
7. Linnavalitsuse maakorraldusosakonna juhataja Anu Ulm´il teha korraldus ühes korralduse juurde kuuluva avalduse ja katastrimõõdistamise toimiku üleandmisega teatavaks allkirja vastu Lääne Maakatastrile 15 päeva jooksul. 

8. Korraldus jõustub teatavakstegemisest.
9. Korraldus avalikustada väljapanekuga linnavalitsuse fuajees.
10.Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea	Erko Kalev
	Linnasekretär